Dežerice

Dežerice sú obec na Slovensku v okrese Bánovce nad Bebravou. 

 Kultúra a zaujímavosti  
 Pamiatky 
 Rímskokatolícky kostol sv. Martina, jednoloďová historizujúca stavba s polygonálnym ukončením presbytéria a mierne predstavanou vežou, z roku 1904. Interiér je zaklenutý pruskými klenbami, presbytérium valenou klenbou. Fasády kostola sú členené opornými piliermi a polkruhovo ukončenými oknami. Veža vyrastá zo štítovho priečelia lemovaného lizénami, členená je kordónovými rímsami a ukončená je ihlancovou helmicou. Nachádza sa tu renesančný zvon z roku 1627. Portál je riešený ako edikula s polostĺpmi ukončená polkruhom.

 Evanjelický kostol, jednoloďová modernistická stavba s pravouhlým ukončením presbytéria a predstavanou vežou, z roku 1929. Stojí na mieste pôvodnej zvonice. Evanjelický farár je však v Dežericiach doložený už v roku 1580. Fasády kostola sú členené oknami s masívnymi modernistickými nadokennými rímsami. Rezonančné otvory veže tvoria motív kríža, je ukončená ihlancovou helmicou. 

 Kaplnka  Sedembolestnej Panny Márie z roku 1944. Stavba v tvare lomeného oblúka je ukončená motívom dvojkríža.

 Židovská synagóga, dom číslo 159, jednopodlažná stavba z 19. storočia. Dnes kompletne prestavaná na rodinný dom bez stopy pôvodného využitia.

 Školstvo 
V obci Dežerice sa nachádza materská škola, školopovinné deti navštevujú základnú školu v Bánovciach nad Bebravou. Materskú školu navštevuje 60 detí a k hlavnej budove bola pristavená vedľajšia.
Časť dvora prechádza dokončovacími prácami.

 Referencie 

 Iné projekty 

 Externé odkazy 



Kategória:Obce okresu Bánovce nad Bebravou